Kotnikova ulica 28, 1000 Ljubljana T: 01 369 77 00

F: 01 369 78 32

 E: gp.mddsz@gov.si

[www.mddsz.gov.si](http://www.mddsz.gov.si)

|  |
| --- |
| Številka: 511-4/2018/8 |
| Ljubljana, 15. 2. 2018 |
| EVA  |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Izhodišča za udeležbo delegacije Republike Slovenije na 62. zasedanju Komisije Združenih narodov za status žensk od 12. 3. do 23. 3. 2018 v New Yorku – predlog za obravnavo** |
| **1. Predlog sklepov vlade:** |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/1, 47/13 – ZDU – 1G, 65/14 in 55/17) je Vlada Republike Slovenije na … seji dne …, pod točko … sprejela naslednji SKLEP1. Vlada Republike Slovenije je sprejela Izhodišča za udeležbo delegacije Republike Slovenije na 62. zasedanju Komisije Združenih narodov za status žensk od 12.3. do 23. 3. 2018 v New Yorku.
2. Vlada Republike Slovenije je imenovala delegacijo, ki se bo zasedanja udeležila v času od 12. 3. do 14. 3. 2018, v naslednji sestavi:
* Martina Vuk, državna sekretarka, Ministrstvo za delo, družino, socialne zadeve in enake možnosti
* Mojca Faganel, kabinet ministrice, Ministrstvo za delo, družino, socialne zadeve in enake možnosti

Prejmejo:* Ministrstvo za delo, družino, socialne zadeve in enake možnosti
* Ministrstvo za zunanje zadeve
* Urad Vlade RS za komuniciranje
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| mag. Maruša Gortnar, vodja Sektorja za enake možnostiJasna Jeram, podsekretarka, Sektor za enake možnosti |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| **/** |
| **5. Kratek povzetek gradiva:** |
| / |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | /NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**(Samo če izberete DA pod točko 6.a.) |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:****Kratka obrazložitev**Stroški delegacije bodo znašali cca. 5.500 EUR, od tega cca. 3.000 EUR letalske karte ter 2.500 EUR hotelska nastanitev. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE
 |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Pri pripravi gradiva sodelovanje javnosti ni potrebno. |
|  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
| Dr. Anja Kopač MrakMINISTRICA |

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU – 1G, 65/14 in 55/17) je Vlada Republike Slovenije na … seji dne …, pod točko … sprejela naslednji

SKLEP

1. Vlada Republike Slovenije je sprejela Izhodišča za udeležbo delegacije Republike Slovenije na 62. zasedanju Komisije Združenih narodov za status žensk od 12.3. do 23. 3. 2018 v New Yorku.
2. Vlada Republike Slovenije je imenovala delegacijo, ki se bo zasedanja udeležila v času od 12. 3. do 14. 3. 2018, v naslednji sestavi:
* Martina Vuk, državna sekretarka, Ministrstvo za delo, družino, socialne zadeve in enake možnosti
* Mojca Faganel, kabinet ministrice, Ministrstvo za delo, družino, socialne zadeve in enake možnosti

mag. Lilijana Kozlovič

GENERALNA SEKRETARKA

Prejmejo:

* Ministrstvo za delo, družino, socialne zadeve in enake možnosti
* Ministrstvo za zunanje zadeve
* Urad Vlade RS za komuniciranje

**IZHODIŠČA**

**za udeležbo delegacije Republike Slovenije na 62. zasedanju Komisije Združenih narodov za status žensk od 12. 3. do 23. 3. 2018 v New Yorku**

1. **Namen in program obiska ter zasedanja**

V New Yorku bo od 12. do 23. marca 2018 potekalo 62. zasedanje Komisije OZN za status žensk (v nadaljevanju Komisija), ki je glavno globalno telo za oblikovanje politik na področju enakosti spolov na političnem, ekonomskem, civilnem, socialnem, kulturnem in drugih področjih.

Namen zasedanja je preučitev izzivov in možnosti za doseganje enakosti spolov ter krepitev vloge in moči kmečkih in podeželskih žensk in deklic v kontekstu polnega, učinkovitega in pospešenega izvajanja Pekinške deklaracije in Izhodišč za ukrepanje ter Agende OZN za trajnostni razvoj do 2030 z vidika doseganja enakosti spolov. Razprava bo osredotočena tudi na prevladujoče neenakosti med ženskami in moškimi v ruralnih okoljih, ki ogrožajo življenja, blaginjo in veljavo kmečkih in podeželskih žensk in deklic, vključno z uresničevanjem pravice do primernega življenjskega standarda, življenja brez nasilja in škodljivih praks, pravice do posesti, premoženja, varne hrane in prehrane, izobraževanja in zdravja, vključno s spolnim in reproduktivnim zdravjem in pravicami.

Osrednji temi tokratnega zasedanja Komisije bosta:

* prioritetna tema: Izzivi in možnosti za doseganje enakosti spolov ter krepitev vloge in moči kmečkih in podeželskih žensk in deklic
* pregledna tema: Participacija in dostop žensk do medijev in informacijsko-komunikacijskih tehnologij ter njihov vpliv na in uporaba, kot instrumenta za napredek ter krepitev vloge in moči žensk

Otvoritveno zasedanje se bo začelo z volitvami predsedstva, potrditvijo agende in predstavitvijo dokumentov. Sledila bo splošna razprava, v kateri z govori nastopijo države članice OZN, Evropska unija, posamezne regionalne skupine ter druge mednarodne in regionalne organizacije. Splošna razprava, na kateri bo sodelovala tudi državna sekretarka Martina Vuk, bo po predvidenem programu dela potekala prvi teden zasedanja.

V ponedeljek, 12. marca bo, poleg splošne razprave, potekala tudi ministrska okrogla o prioritetni temi, kjer bo razprava tekla o dobrih praksah, pridobljenih izkušnjah ter izzivih in možnostih za doseganje enakosti spolov ter krepitev vloge in moči kmečkih in podeželskih žensk in deklic. Temi razprave sta:

1. dobre prakse za krepitev vloge in moči kmečkih in podeželskih žensk in deklic, vključno z dostopom do izobraževanja, infrastrukture in tehnologije, prehranske varnosti in preskrbe s hrano.
2. dobre prakse za krepitev vloge in moči kmečkih in podeželskih žensk in deklic, vključno s preprečevanjem vseh oblik nasilja zaradi spola in krepitvijo dostopa do pravnega varstva ter socialnih in zdravstvenih storitev.

Državna sekretarka Martina Vuk bo aktivno sodelovala na okrogli mizi na temo krepitve vloge in moči kmečkih in podeželskih žensk in deklic, vključno s preprečevanjem vseh oblik nasilja zaradi spola in krepitvijo dostopa do pravnega varstva ter socialnih in zdravstvenih storitev, kjer bo predstavila politike, programe in storitve na področjih preprečevanja in nasilja v družini in nasilja nad ženskami, socialnega varstva, zdravstvenih storitev ter drugih programov socialnega vključevanja podeželskih in kmečkih žensk.

Ministrski segment se bo nadaljeval v torek, 13. marca, ko bo potekal interaktivni dialog na visoki ravni, kjer bo razprava potekala o gradnji zavezništev za doseganje enakosti spolov in krepitve vloge in moči podeželskih žensk in deklic.

V torek, 13. sredo, 14. in petek, 16. marca bodo potekale panelne razprave in interaktivni dialogi na strokovni ravni, kjer bodo obravnavane teme procesa izvajanja Pekinške deklaracije in Izhodišč za ukrepanje ter doseganje konkretnih rezultatov do leta 2020; participacije in dostopa žensk do medijev in informacijsko-komunikacijskih tehnologij ter njihovega vpliva na in uporabe, kot instrumenta za napredek ter krepitev vloge in moči žensk; izzivov in možnosti za doseganje enakosti spolov ter krepitev vloge in moči kmečkih in podeželskih žensk in deklic; ter inovativnih pristopov za spremljanje napredka k enakosti spolov ter krepitve vloge in moči žensk. V četrtek, 15. marca se bodo pričela neformalna pogajanja o sprejetih sklepih zasedanja, ko se bo delo intenziviralo tudi na ravni EU konzultacij.

Komisija običajno obravnava in sprejme več resolucij o različnih vprašanjih. Število osnutkov resolucij, ki bodo predložene Komisiji v obravnavo in sprejem, še ni znano, saj še ni potekel rok za predloge držav članic. Usklajevanja osnutkov resolucij se praviloma začnejo že prvi teden zasedanja, in sicer tako na ravni držav članic OZN kot v okviru usklajevanja držav članic EU.

Ob robu zasedanja Komisije vselej potekajo številni vzporedni stranski dogodki, na katerih države članice ter organi in telesa OZN, druge mednarodne organizacije ter nevladne organizacije predstavijo svoje poglede in obravnavajo teme zasedanja Komisije ali druga za enakost spolov kritična vprašanja.

Državna sekretarka Martina Vuk se bo ob robu zasedanja udeležila tudi tradicionalnega EU ministrskega sprejema, ki bo potekal 12. marca ter EU ministrskega zajtrka, ki bosta potekala v soorganizaciji Evropske komisije in Bolgarije, kot predsedujoče Svetu EU.

Predlogi sklepov zasedanja in resolucij se bodo usklajevali na dnevnih koordinacijskih sestankih predstavnic in predstavnikov držav članic EU in Evropske komisije, po potrebi pa tudi na bilateralnih sestankih s predstavniki in predstavnicami posamičnih držav članic OZN in regionalnih skupin. Pogajanja o zaključkih se bodo pričela že pred začetkom zasedanja, nadaljevala pa se bodo po zaključku ministrskega dela zasedanja (konec prvega tedna in cel drugi teden).

1. **Stališča Republike Slovenije**

Državna sekretarka Martina Vuk bo na zasedanju Komisije aktivno sodelovala v splošni razpravi in na ministrski okrogli mizi o prioritetni temi oziroma na razpravi v okviru interaktivnega dialoga na visoki ravni.

V okviru splošne razprave, namenjene izzivom in možnostim za doseganje enakosti spolov ter krepitev vloge in moči kmečkih in podeželskih žensk in deklic, bo državna sekretarka izpostavila nacionalne politike in ukrepe za krepitev vloge in moči kmečkih in podeželskih žensk in deklic na različnih področjih, od vzgoje in izobraževanja, do zagotavljanja ekonomske neodvisnosti, socialne varnosti ter dostopa do zdravstvenega varstva. Poudarila bo tudi zavezo Slovenije k nadaljnjemu uresničevanju Agende OZN za trajnostni razvoj do 2030 ter zavzemanje Slovenije za uresničevanje dogovorjenih ciljev, ki se nanašajo na ženske in deklice. Nadalje bo državna sekretarka izpostavila zavzemanje Slovenije za to, da ostanejo teme s področja enakosti spolov tudi v prihodnje ena izmed njenih ključnih političnih prioritet.

V zvezi z razpravo na okrogli mizi o dobrih praksah krepitve vloge in moči kmečkih in podeželskih žensk in deklic, vključno s preprečevanjem vseh oblik nasilja zaradi spola in krepitvijo dostopa do pravnega varstva ter socialnih in zdravstvenih storitev bo državna sekretarka predstavila strategije, programe in ukrepe, ki smo jih v Sloveniji sprejeli z namenom krepitve moči žensk in deklic, predvsem na področjih preprečevanja in nasilja v družini in nasilja nad ženskami, socialnega varstva, zdravstvenih storitev ter drugih programov socialnega vključevanja podeželskih in kmečkih žensk. Predstavila bo tudi napredek, ki ga je Slovenija dosegla na področju enakosti spolov in krepitve moči žensk in deklic, kot tudi aktualne izzive in prednostne ukrepe za krepitev politike enakosti spolov, vključno v ruralnih okoljih. Kot primer napredka bo državna sekretarka navedla povečanje participacije žensk v političnem odločanju, tudi na lokalni ravni, organiziranje in delovanje zveze kmečkih žensk, delovanje mreže županj, napredek in prizadevanja za odpravljanje vseh oblik nasilja nad ženskami ipd. Udeleženke in udeležence bo seznanila z izvajanjem Resolucije o nacionalnem programu za enake možnosti žensk in moških za obdobje 2015-2020 ter dejavnostmi za izvajanje Konvencije SE za preprečevanje vseh oblik nasilja nad ženskami in nasilja v družini ter o boju proti njima.

Slovenija bo pri pripravah na zasedanje Komisije in na samem zasedanju delovala tudi skladno z usklajenim skupnim pristopom EU. Med ključnimi prioritetami EU za tokratno zasedanje Komisije je spodbujanje in podpora predlogom, ki so v skladu z EU politiko enakosti spolov in kmetijsko politiko, krepitev pravnega položaja, ekonomske neodvisnosti in socialne varnosti kmečkih in podeželskih žensk in deklic, ustrezno zagotavljanje storitev v ruralnih okoljih, spodbujanje ukrepov za dostop do finančnih in proizvodnih virov za ženske ter participacija, odločanje in vodenje.

**Sestava delegacije**

Delegacijo Republike Slovenije na 62. zasedanju Komisije OZN za status žensk, ki se bo zasedanja udeležila od 12. do 14. marca 2018, bo vodila državna sekretarka MDDSZ Martina Vuk, v delegaciji bo tudi Mojca Faganel, kabinet ministrice.

Stalna predstavnica Slovenije pri OZN in osebje Stalnega predstavništva Slovenije pri OZN bodo v skladu z dosedanjo prakso vključeni v dejavnosti delegacije.

Stroške udeležbe na zasedanju komisije (prevoz, hotelska nastanitev in dnevnice) krije Ministrstvo za delo, družino, socialne zadeve in enake možnosti s proračunske postavke 7172 – mednarodno sodelovanje.

Celotni stroški udeležbe slovenske delegacije na 62. zasedanju Komisije OZN za status žensk bodo predvidoma znašali okvirno 5.500 EUR.